

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 64-Ա**

 **վարչական իրավախախտման վերաբերյալ գործի վարույթը կարճելու մասին**

 «24» փետրվարի 2022 թ. ք. Երևան

Հայաստանի Հանրապետության սննդամթերքի անվտանգության տեսչական մարմնի ղեկավար Գեորգի Ավետիսյանս, քննելով «ԳԱԶ ՓԱՐԹՍ» սահմանափակ պատասխանատվությամբ ընկերության կորոնավիրուսային հիվանդության կանխարգելման միջոցառումների պատասխանատու Անդրեյ Պյոտրի Մուրադյանի նկատմամբ հարուցված վարչական վարույթի վերաբերյալ գործը՝

 **Պ Ա Ր Զ Ե Ց Ի՝**

Տեսչական մարմնի ղեկավարի՝ 2022 թվականի փետրվարի 17-ի N 564-Ա հրամանի համաձայն «ԳԱԶ ՓԱՐԹՍ» սահմանափակ պատասխանատվությամբ ընկերությունում իրականացված ստուգայցի արդյունքում պարզվել և 2022 թվականի փետրվարի 22-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է Հայաստանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 6 հավելվածի 3-րդ կետի 2-րդ ենթակետի պահանջները, ինչի համար վարչական պատասխանատվություն է սահմանված Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով։

Վարչական իրավախախտման վերաբեյալ գործի քննության ժամանակ՝ 2022 թվականի փետրվարի 24-ին, «ԳԱԶ ՓԱՐԹՍ» սահմանափակ պատասխանատվությամբ ընկերության կորոնավիրուսային հիվանդության կանխարգելման միջոցառումների պատասխանատու Անդրեյ Պյոտրի Մուրադյանի (հասցե՝ Հայաստանի Հանրապետություն, Կոտայքի մարզ, ք․Աբովյան, Շինարարների փողոց, տուն 4Ա) կողմից ներկայացվել են ախտահանման գործընթացի վերաբերյալ գրանցումների, անձնակազմի կորոնավիրուսային հիվանդության (COVID-19) դեմ պատվաստումային կարգավիճակի և բժշկական հակացուցումների վերաբերյալ գրանցամատյանները՝ համաձայն Ձև 1-ի և Ձև 5-ի։

Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետի համաձայն՝ վարչական իրավախախտման վերաբերյալ գործի վարույթը չի կարող սկսվել, իսկ սկսվածը ենթակա է կարճման վարչական իրավախախտման դեպքի կամ կազմի բացակայության դեպքում, ուստի նշված վարչական իրավախախտման վերաբերյալ գործի վարույթը պետք է կարճել:

Վերոգրյալի հիման վրա և ղեկավարվելով Վարչական իրավախախտումների վերաբերյալ օրենսգրքի 247-րդ հոդվածի 1-ին մասի 1-ին կետով, 279-րդ հոդվածով՝

**Ո Ր Ո Շ Ե Ց Ի՝**

1. Կարճել «ԳԱԶ ՓԱՐԹՍ» սահմանափակ պատասխանատվությամբ ընկերության կորոնավիրուսային հիվանդության կանխարգելման միջոցառումների պատասխանատու Անդրեյ Պյոտրի Մուրադյանի նկատմամբ հարուցված վարչական իրավախախտման վերաբերյալ գործի վարույթը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին Հայաստանի Հանրապետության օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

**Կ.Տ.**

 Կատ.` Իրավական աջակցության և

 փաստաթղթաշրջանառության

 վարչություն/Մ. Գրիգորյան/

 (+374 12) 40-40-40/182/

 էլ․ փոստ՝ snund@ssfs.am